Nizozemski Karibi
<s>Nizozemski Karibi (historijski poznati kao Nizozemske Zapadne Indije) su neslužbena geografska regija koja uključuje bivše i trenutne teritorije, kolonije i države Nizozemskog kolonijalnog carstva i Kraljevine Nizozemske, smještene na arhipelagu Malih Antila u Karipskom moru.</s><s>Nizozemski Karibi trenutno se sastoje od otoka Arube, Curaçaa, Sint Maartena (južni Sveti Martin), Bonairea, Svetog Eustahija i Sabe.</s><s>Ovih šest otoka nekad su bili dio nezavisne države Nizozemskih Antila, utemeljene 1954. i u početku sastavljene od četiri otočna teritorija – Arube, Bonairea, Curaçaa i Zavjetrinskih otoka.</s><s>Administrativna jedinica Zavjetrinskih otoka se 1983. podijelila na Sabu, Svetog Eustahija i Svetog Martina.</s><s>Godine 1986. iz Nizozemskih Antila istupa Aruba i postaje zasebna konstitutivna zemlja Kraljevine Nizozemske, ostavljajući tako pet nizozemskoantilskih otočnih teritorija.</s><s>Nizozemski Antili su raspušteni 2010. godine, nakon čega su Curaçao i Sveti Martin postali konstitutivne zemlje Kraljevine Nizozemske (poput Arube), dok su Bonaire, Saba i Sveti Eustahije dobili status specijalnih općina kontinentalne Nizozemske, skupno poznatih kao Karipska Nizozemska.</s>

<s>Grupiranje otoka 
Ovisno o geografskom položaju ili administrativnom statusu, otoci Nizozemskih Kariba također se neslužbeno grupiraju na sljedeće načine:
 Otočna grupa ABC: Aruba, Bonaire i Curaçao (smješteni na Zavjetrinskim Antilima)
 Otočna grupa SSS: Saba, Sveti Eustahije i Sveti Martin (dio Zavjetrinskih otoka)
 Otočna grupa BES: Bonaire, Sveti Eustahije i Saba (entitet zvan Karipska Nizozemska)
 Otočna grupa ACS: Aruba, Curaçao i Sveti Martin (otoci van entiteta Karipske Nizozemske)</s>

<s>Nesamostalni teritoriji u Sjevernoj Americi‎
Karibi
Geografija Kariba</s>

